“รพ.ธนบุรี” มอบเงินบริจาค 1,000,000 บาท แก่ศิริราชมูลนิธิ
"โรงพยาบาลธนบุรี" มอบเงินบริจาค 1,000,000 บาท แก่ศิริราชมูลนิธิ ณ ตึกอำนวยการ โรงพยาบาลศิริราช เมื่อเร็วๆ นี้
8 พ.ย. 2562

นพ.สุทธิชัย โชคกิจชัย ผู้อำนวยการโรงพยาบาลธนบุรี ในเครือ บริษัท ธนบุรี เฮลท์แคร์ กรุ๊ป จำกัด (มหาชน) หรือ THG และ นพ.วชิรบุณย์ ศาสตระรุจิ ผู้อำนวยการแพทย์ โรงพยาบาลธนบุรี และคณะผู้บริหาร มอบเงินบริจาค จำนวน 1,000,000 บาท แก่ รศ.นพ.วิศิษฎ์ วามวาณิชย์ ผู้อำนวยการโรงพยาบาลศิริราช เพื่อทุนสร้างอาคารนวมินทรบพิตร 84 พรรษา, เพื่อผู้ป่วย รพ.ศิริราช ศิริราชมูลนิธิ, เพื่อซื้อเครื่องมือแพทย์ รพ.ศิริราช ศิริราชมูลนิธิ
อนึ่ง การมอบเงินบริจาคดังกล่าวเป็นส่วนหนึ่งในโอกาสครบรอบ 42 ปีโรงพยาบาลธนบุรี ที่ได้ดำเนินมาตั้งแต่วันที่ 10 พฤษภาคม – 20 มิถุนายน 2562 จากใบเสร็จทุกๆใบเสร็จเป็นจำนวนเงิน 42 บาท และจากใบเสร็จทุกๆใบเสร็จที่ไม่รับถุงใส่ยา เป็นจำนวนเงิน 4.20 บาท ณ ตึกอำนวยการ โรงพยาบาลศิริราช เมื่อเร็วๆ นี้